15 जुलाई से महोबा में होगा बुन्देलीमहोत्व बुन्देलखण्ड का No.1 न्यूज़ चैनल । बुन्देलखण्ड न्यूज़
विलुप्त हो रही बुन्देली कलाओं के संरक्षण तथा संवर्ध�"/>
15 जुलाई से महोबा में होगा बुन्देलीमहोत्व
विलुप्त हो रही बुन्देली कलाओं के संरक्षण तथा संवर्धन हेतु हिन्दू युवावाहिनी 15 जुलाई से महोबा में दो दिवसीय बुन्देली महोत्सव आयोजित करने जा रही हैं इस महोत्सव में बुन्देली कलाकारों का चयन कर सरकार से मिलने वाली सहयोग राशि दिलाने का कार्य किया जायेगा। इस महोत्सव को सम्पन्न कराने के लिए हिन्दू युवा वाहिनी ने तैयारियां तेज कर दी है। तैयारियों का जायजा लेने आये हिन्दू युवा वाहिनी के बुन्देलखंड अध्यक्ष डा प्रवीन सिंह जादौन ने कस्बे कस्बे में कार्यकर्ताओं संग बैठक करने के उपरांत पत्रकारों को बताया कि बुन्देलखंड में तमाम प्रतिभाएं छिपी हुयी है।
उनको सही मंच न मिल पाने से उसकी कला की पहचान नही हो पा रही है। हिन्दू युवा वाहिनी ने महोबा में 15 तथा 16 जुलाई को बुन्देली लोककला महोत्सव का आयोजन किया है। इस महोत्सव में बुन्देलखंड के हमीरपुर, महोबा, बांदा, चित्रकूट, झांसी, ललितपुर तथा जालौज के कलाकारों को आमंत्रित किया गया हैं इस महोत्सव में विभिन्न विद्याओं से जुड़े कलाकार अपनी कला का मंचन करेंगे। बाद में इन कलाकरों को राज्य सरकार से मिलने वाली प्रोत्साहन राशि के लिए चयनित किया जायेगा।
इस महोत्सव में हिन्दू युवा वाहिनी के प्रदेश अध्यक्ष राकेश राय, उपाध्यक्ष योगेन्द्र सिंह राणा, प्रदेश प्रभारी राधवेन्द्र प्रताप सिंह आदि शिरकत करेगे। इसके बाद मंडल अध्यक्ष ने इंगांेहटा गांव पहुंचकर स्वं पं लक्ष्मीचन्द्र पालीवाल इंटर कालेज में वृक्षारोपण किया। इस मौके पर जिलाध्यक्ष अमित गुप्ता, जिला संगठन मंत्री कन्हैया शर्मा, विवेक सिंह, सौरभ निगम, शरद चन्देल, नीरज गुप्ता, त्रिलोकी नाथ, ब्रजेश गुप्ता, उमेश कुमार सहित तमाम कार्यकर्ता मौजूद रहे।